Diari Oficial de la Generalitat Valenciana


Sumari del DOGV 4954, del 25-02-2005 (2005/1334)

Actuacions de mesures fills extramatrimonials contenciós 941/2004. Cèdula de notificació.
-----------------------------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1334


Organisme emissor
:   Jutjat de Primera Instància número 26 de València

Tipus de document
:   Anunci

Actuacions de mesures fills extramatrimonials contenciós 941/2004. Cèdula de notificació. [2005/Q1334]
  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte, faig saber:
  
Que en les actuacions de mesures fills extramatrimonials contenciós 941/2004, que se seguixen a instància de Gladys Jaquelina Salvatierra contra Isidro Gustavo Vique, en situació de parador desconegut, en les quals, en data 23 de desembre de 2004, s'ha dictat sentència número 847/2004, en la qual en la part dispositiva diu així:
  
«Decisió
  
Amb estimació parcial de la demanda presentada per Gladys Jaquelina Salvatierra contra Isidro Gustavo Vique en relació amb la relació paternofilial amb els seus fills menors comuns, Gustavo, Ivana Jaqueline i Cristian Jalón, s'acorden les següents mesures:
  
1. Amb el manteniment de la pàtria potestat compartida, que no obstant això l'exercirà exclusivament la mare, s'atribuïx a esta la guarda i custòdia dels fills menors comuns i l'ús i gaudi de l'habitatge familiar al qual no es podrà incorporar el demandat, sense perjuí de retirar, si no ho ha fet, els seus efectes d'ús personal amb l'inventari i el concert a este fi previs amb l'actora.
  
2. Es fixa en quatre-cents euros mensuals, la quantitat que dins dels cinc primers dies de cada mes, haurà de pagar el demandat, a la progenitora demandant, al compte bancari que esta determine, en concepte d'aliments a favor dels fills (220 pels dos majors i 180 pel menor). Esta quantitat s'actualitzarà automàticament cada any d'acord amb les variacions dels índexs de preus. Les despeses extraordinàries que s'hi puguen produir aniran a càrrec d'ambdós progenitors a mitges.
  
3. El règim de visites del demandat envers els seus fills consistirà en caps de setmana alterns entre les 10.00 hores del dissabte i les 19.00 hores del diumenge, així com la meitat de les vacances escolars; el pare eligirà, si no hi ha acord, els anys parells; i els haurà de recollir i els haurà de lliurar en les proximitats del domicili de la mare o a través d'una tercera persona. Persona i lloc que designarà l'actora mentre hi haja orde d'allunyament o bé siga esta la voluntat de l'actora. La pernocta quedarà condicionada al fet que el progenitor no custodi dispose d'un habitatge adequat a este efecte. Si no és així els haurà de lliurar al domicili matern o al lloc que indique la mare abans de les 20.00 hores.
  
Notifiqueu la present resolució a les parts.
  
Contra esta sentència es pot preparar recurs d'apel·lació en este jutjat, en el termini de cinc dies per a davant l'Audiència Provincial de València.
  
No pertoca fer exprés pronunciament sobre la imposició de costes.
  
Esta és la meua sentència, que pronuncie, mane i firme».
  
I perquè valga de notificació en forma al demandat, Isidro Gustavo Vique, en situació de rebel·lia i ignorat parador, expedisc i firme el present edicte.